CELEX: 62019TN0297
Language: da
Date: 2019-05-06 00:00:00
Title: Sag T-297/19: Sag anlagt den 6. maj 2019 — Dragomir mod Kommissionen

12.8.2019   
            
            
               DA
            
            
               Den Europæiske Unions Tidende
            
            
               C 270/31
            
         
      Sag anlagt den 6. maj 2019 — Dragomir mod Kommissionen
      (Sag T-297/19)
      (2019/C 270/33)
      Processprog: rumænsk
      
         Parter
      
      
         Sagsøger: Daniel Dragomir (Bukarest, Rumænien) (ved advokat R. Chiriță)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Kommissionen har tilsidesat dens forpligtelse til at sikre, at Rumænien overholder det krav, der er fastsat i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger.
               
            
                  —
               
               
                  Det fastslås, at Kommissionen har tilsidesat dens forpligtelse til at sikre, at Rumænien overholder det krav, der er fastsat i Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA.
               
            
                  —
               
               
                  Det fastslås, at Kommissionen har tilsidesat dens forpligtelse til at sikre, at Rumænien overholder det krav, der er fastsat i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse).
               
            
                  —
               
               
                  Det fastslås, at Kommissionen har tilsidesat dens forpligtelse til at sikre, at Rumænien overholder retsstatsreglerne, retsinstansernes uafhængighed og de grundlæggende regler for de personer, der henhører under dens kompetence.
               
            
                  —
               
               
                  Kommissionen tilpligtes at betale en erstatning på 2 EUR for det ikke-økonomiske tab.
               
            
                  —
               
               
                  Europa-Kommissionen tilpligtes fremover at afhjælpe de eksisterende undladelser.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at Kommissionen har tilsidesat sine forpligtelser vedrørende retsvæsenets uafhængighed, som fastsat i afgørelsen om fastsættelse af mekanismen for samarbejde og efterprøvelse, traktaterne og Den Europæiske Unions charter om grundlæggende rettigheder.
                  
                              —
                           
                           
                              Kommissionen har bevidst tilsidesat sine forpligtelser vedrørende beskyttelsen af retsstatsreglerne, af det rumænske retsvæsens uafhængighed stillet over for angreb fra Serviciul Român de Informații (det rumænske efterretningsvæsen) samt af sagsøgerens ret til en retfærdig rettergang.
                           
                        
            
                  2.
               
               
                  Andet anbringende om, at Kommissionen har tilsidesat sine forpligtelser vedrørende beskyttelsen af personoplysninger.
                  
                              —
                           
                           
                              Kommissionen har enten tilsidesat, eller kun rent formelt overholdt sin forpligtelse til at kontrollere den måde, hvorpå Unionens direktiver og forordninger på området for beskyttelse af personoplysninger overholdes.